CELEX: 32022D0381
Language: bg
Date: 2022-03-04 00:00:00
Title: Решение за изпълнение (ЕС) 2022/381 на Комисията от 4 март 2022 година за изменение на Решение за изпълнение (ЕС) 2019/450 по отношение на публикуването на номерата на европейски документи за оценяване на усилена система от носещи панели от пенополистирен с голяма плътност за строителни елементи и други строителни продукти (текст от значение за ЕИП)

7.3.2022   
               
               
                  BG
               
               
                  Официален вестник на Европейския съюз
               
               
                  L 75/1
               
            
         РЕШЕНИЕ ЗА ИЗПЪЛНЕНИЕ (ЕС) 2022/381 НА КОМИСИЯТА
         от 4 март 2022 година
         за изменение на Решение за изпълнение (ЕС) 2019/450 по отношение на публикуването на номерата на европейски документи за оценяване на усилена система от носещи панели от пенополистирен с голяма плътност за строителни елементи и други строителни продукти
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (1), и по-специално член 22 от него,
         като има предвид, че:
         
                     (1)
                  
                  
                     В съответствие с Регламент (ЕС) № 305/2011 органите за техническо оценяване следва да използват методите и критериите, предвидени в европейските документи за оценяване, данните за които са публикувани в Официален вестник на Европейския съюз, с цел оценка на експлоатационните показатели на строителните продукти, обхванати от тези документи, във връзка със съществените характеристики на тези продукти.
                  
               
                     (2)
                  
                  
                     В съответствие с член 19 от Регламент (ЕС) № 305/2011 и след подаване на няколко искания от страна на производители за извършване на европейски технически оценки, организацията на органите за техническо оценяване изготви и прие 10 европейски документа за оценяване.
                  
               
                     (3)
                  
                  
                     Европейските документи за оценяване, изготвени и приети от организацията на органите за техническо оценяване, се отнасят до следните строителни продукти:
                     
                                 —
                              
                              
                                 усилена система от носещи панели от пенополистирен с голяма плътност за строителни елементи;
                              
                           
                                 —
                              
                              
                                 строителен комплект на основата на масивни плочи с конструкция от метална рамка;
                              
                           
                                 —
                              
                              
                                 конзолни перила/балюстради от строително стъкло;
                              
                           
                                 —
                              
                              
                                 формувана на място топлоизолация, изработена от минерална пяна;
                              
                           
                                 —
                              
                              
                                 предварително монтиран анкер за закрепване на бетонни фасадни елементи;
                              
                           
                                 —
                              
                              
                                 система от примки от стоманено въже за свързване на сглобяеми и излети на място бетонни елементи;
                              
                           
                                 —
                              
                              
                                 комплект за коминни системи за вентилация с външни стени от бетон и керамична облицовка за вентилационни тръби в комбинация с пластмасова или метална облицовка за вентилационни тръби и допълнителна тръба;
                              
                           
                                 —
                              
                              
                                 облицовка, изработена от стъкловлакна, минерали и органични вещества, използвана за подмяна на вътрешната обшивка на тръби за вентилационни цели;
                              
                           
                                 —
                              
                              
                                 вентилационна система, изработена от минерална вата, с външна и вътрешна облицовка;
                              
                           
                                 —
                              
                              
                                 подови подравняващи циментови замазки за вътрешно и външно приложение.
                              
                           
               
                     (4)
                  
                  
                     Европейските документи за оценяване, изготвени и приети от организацията на органите за техническо оценяване, отговарят на критериите, които следва да бъдат изпълнени във връзка с основните изисквания към строежите, посочени в приложение I към Регламент (ЕС) № 305/2011. Поради това е целесъобразно данните за тези европейски документи за оценяване да се публикуват в Официален вестник на Европейския съюз.
                     
                  
               
                     (5)
                  
                  
                     Списъкът с номерата на европейските документи за оценяване е публикуван с Решение за изпълнение (ЕС) 2019/450 на Комисията (2). От съображения за яснота данните за новите европейски документи за оценяване следва да бъдат добавени към посочения списък.
                  
               
                     (6)
                  
                  
                     Поради това Решение за изпълнение (ЕС) 2019/450 следва да бъде съответно изменено.
                  
               
                     (7)
                  
                  
                     За да се позволи използването на европейските документи за оценяване възможно най-бързо, настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложението към Решение за изпълнение (ЕС) 2019/450 се изменя в съответствие с приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 4 март 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 88, 4.4.2011 г., стр. 5.
         
            (2)  Решение за изпълнение (ЕС) 2019/450 на Комисията от 19 март 2019 г. относно публикуването на европейските документи за оценяване (ЕДО) за строителни продукти, изготвени по силата на Регламент (ЕС) № 305/2011 на Европейския парламент и на Съвета (ОВ L 77, 20.3.2019 г., стр. 78).
      
      
         
            ПРИЛОЖЕНИЕ
            В приложението се вмъкват последователно следните редове в съответствие с реда на референтните номера:
            
                        „340287-00-0203
                     
                     
                        Усилена система от носещи панели от пенополистирен с голяма плътност за строителни елементи“
                     
                  
                        „340452-00-0204
                     
                     
                        Строителен комплект на основата на масивни плочи с конструкция от метална рамка“
                     
                  
                        „090040-00-0404
                     
                     
                        Конзолни перила/балюстради от строително стъкло“
                     
                  
                        „041561-00-1201
                     
                     
                        Формувана на място топлоизолация, изработена от минерална пяна“
                     
                  
                        „333220-00-0601
                     
                     
                        Предварително монтиран анкер за закрепване на бетонни фасадни елементи“
                     
                  
                        „332589-00-0601
                     
                     
                        Система от примки от стоманено въже за свързване на сглобяеми и излети на място бетонни елементи“
                     
                  
                        „060013-00-0802
                     
                     
                        Комплект за коминни системи за вентилация с външни стени от бетон и керамична облицовка за вентилационни тръби в комбинация с пластмасова или метална облицовка за вентилационни тръби и допълнителна тръба“
                     
                  
                        „360032-00-0803
                     
                     
                        Облицовка, изработена от стъкловлакна, минерали и органични вещества, използвана за подмяна на вътрешната обшивка на тръби за вентилационни цели“
                     
                  
                        „360001-01-0803
                     
                     
                        Вентилационна система, изработена от минерална вата, с външна и вътрешна облицовка“
                     
                  
                        „190019-00-0502
                     
                     
                        Подови подравняващи циментови замазки за вътрешно и външно приложение“.